ทริปเที่ยวเองในเมืองcolmar ,France นอกจากเดินเที่ยวในเขตเมืองเก่า ยังมีจุดหมายในการหาขนมอร่อยๆทานระหว่างเดินชมเมือง

Maison Alsacienne de biscuiteric

ร้านขนมสีแดง เป็นร้านดังมีขายหลายสาขาในหลายเมืองของฝรั่งเศส สะดุดตาตั้งแต่หน้าร้าน มีมาการองสีสันสวยหวานหน้าตาน่าทาน และขนมหวานอื่นๆมากมาย วันนี้เรามาทานมาการองฝรั่งเศสกันดีกว่า มีรสให้เลือกมากมายลายตาไปหมด

@ macaron 9ชิ้น (9.2uro) ( 368บาท)

ซื้อรวมรสจะได้ชิมหลากหลาย มาการองฝรั่งเศสชิ้นใหญ่ เนื้อแป้งด้านนอกกรอบในนุ่มไส้เยอะ บางรสมีไส้2ชั้น ทานแล้วได้รสเต็มๆอร่อยมากๆ สีสันบอกถึงรสข้างใน ที่ยุโรปเท่าที่ถามรสที่ขายดีเป็นรสประมาณราสเบอรี่ รสผลไม้เปรี้ยวๆ ราคาถูกมากชิ้นละแค่1uro(40บาท)

มาการองในถุงเท่าที่ทาน มีรสราสเบอรี่ แยมสตรอเบอรี่ สีชมพูเป็นรสผลไม้หวานๆแยกไม่ออก  มีรสกุหลาบหอมๆ รสแอปเปิ้ลเขียวเปรี้ยวนิดๆ  รสช็อคโกแลต ดาร์คช็อคโกแลตเข้มข้นสุดๆชอบรสนี้  รสคาราเมล และสีเหลืองเป็นรสฟักทอง 

นอกนั้นจากมาการองแสนอร่อยยังมีขนมอบทั่วๆไป ครัวซองค์ เพรทเซล รวมทั้งขนมปังรูประฆังคว่ำ (koug) ของฝากยอดนิยม แต่เราทานแล้วเฉยๆเลยไม่ซื้อกลับ ร้านนี้คงต้องมาการองอย่างเดียว ห้ามพลาด เอาไปทานเล่นในรถไฟขากลับไปสวิส